̂ у́бѡ помышля́юще и разсужда́юще, и искуша́юще, позна́имъ и уразумѣ́имъ, въ кі́ихъ дѣ́лѣхъ єсмы̀: да доко́лѣ єщѐ вре́мя покая́нія и ѡбраще́нія и́мамы, себѐ испра́вимъ, я́кѡ да дѡ́брая на̂ша дѣла̀ чи́стѣ соверша́єма, и́стинна и дѡбра̀ бу́дутъ, съ плотски́мъ мудрова́ніемъ не смѣ́шиваєма да не ѿве́ржєна бу́дутъ я́кѡ же́ртва поро́чна, за безстра́шіе и нерадѣ́ніе, и и́стиннагѡ ра́зума ѡскудѣ́ніе: да не ка́кѡ и тру́дъ дѣ́вства, и воздержа́нія, и бдѣ́нія, и поста̀ и страннолю́бія прете́рпимъ, и дни̂ иждиве́мъ, и за предречє́нныя страсте́й вины̂, мни̂мыя на́ши ѡправда̂нія же́ртвою поро́чною ѡбрѣ́тшеся, непрія̂тны бу́дутъ небе́сному свяще́ннику, хрс̑ту̀